Lumba-lumba

Lumba-lumba adolah mamalia lauik nan sangaik cerdas, salain itu sistem alamiah nan malengkapi tubuahnyo sangaik kompleks. Sahinggo banyak teknologi nan tainspirasi dari lumba-lumba. Salah ciek contohnyo adolah kulik lumba-lumba nan dapek mampaketek gesekan jo aia, sahinggo lumba-lumba dapek baranang dengan saketek hambatan aia. Hal iko nan digunoan dek para parenang untuak marancang baju ranang nan mirip kulik lumba-lumba.

Lumba-lumba mampunyoi sabuah sistem nan digunoan untuak bakomunikasi saarato jo manarimo rangsang nan dinamoan jo sistem sonar, sistem iko dapek manghindari benda-benda nan ado di mungko lumba-lumba, sahinggo tahinda dari banturan. Teknologi iko kamudian diterapkan dalam pambuatan radar kapal selam. Lumba-lumba adolah binatang manyusui kareno lumba lumba adolah mamalia. Mereka hiduik di lauik jo sungai di saluruah dunia. Lumba-lumba adolah karabaik paus jo pesut. Ado labih dari 40 jinih lumba-lumba.

Bayi lumba-lumba nan baru lahia akan dibawo ka pamukaan dek induaknyo bia dapek manghiruik udaro. Lumba-lumba paralu naiak ka pamukaan untuak barangok supayo tetap iduik. Lumba-lumba barangok malalui lubang udaro nan barado di ateh kapalonyo. Badannyo nan licin jo rampiang sangaik sasuai untuak baranang. Induak lumba-lumba manyusui anaknyo dengan susu nan gurih jo manyadioan energi untuak anaknyo supayo capek gadang. Satiok anak lumba-lumba salalu barado di dakek induaknyo, sahinggo induaknyo dapek malinduangi dari bahayo. Lumba-lumba salalu manjago hubungan jo anaknyo hinggo tumbuah samakin gadang. Induak lumba-lumba mamanggia anak anaknyo jo siulan khusus nan dapek mereka kanali.

Lumba-lumba hiduikjo bakarajo dalam kalompok atau disabuik juo jo kawanan. Mereka acok bamain basamo. Saikua lumba-lumba indak dapek lalok nyanyak di bawah aia. Inyo dapek tabanam. Mako karano itu, inyo satangah lalok babarapo saat dalam sahari. Lumba-lumba makan cumi jo ikan sarupo ikan mullet abu-abu. Kadang kadang Lumba-lumba manggiriang kawanan ikan bia murah untuak ditangkok. Lumba-lumba mancari jalan jo caro mangirimkan suaro di dalam aia. Jiko suaro itu manganai suatu benda, suara itu akan dipantulan baliak sabagai gema. Kadang kadang, suaro gaduah di lauik akibaik pangeboran minyak dapek mambingungan lumba-lumba. Mereka akan mangalami kasulitan dalam mangirim jo manarimo pasan. Karano lumba-lumba dapek bakomunikasi, mako lumba-lumba disabuik sabagai hewan nan paliang cerdas, malabiahi simpanse.

Manusia sanantiaso tatarik jo kisah lumba-lumba. Bangsa Romawi alah mambuek gambar mozaik lumba-lumba sakitar 2.000 tahun lalu. kiniko, manusia sanang baranang di lauik basamo binatang nan pandai dan basahabat sarupo lumba-lumba. Lumba-lumba harus bahati hati tahadok ikan hiu nan mungkin manyarang sawakatu wakatu. Mereka malinduangi diri jo gigi giginyo, kadang-kadang mereka manggunoan paruahnyo sabagai palantak. Manusia dapek manjala banyak sakali ikan dek lumba-lumba untuak makanannyo. Takadang, lumba-lumba tatangkok dek jariang nelayan. Mereka indak dapek manghiruik angok di pamukaan, akibaiknyo mereka tabanam. Katiko bahan kimia nan babahayo dibuang ka lauik, limbah itu dapek maracuni makanan nan dimakan dek lumba-lumba. Pambangunan waduk di sungai dan pangariangan danau hanyo manyisoan saketek tampek dek binatang sarupo lumba-lumba Brazil untuak hiduik.

Lumba-lumba tagolong sabagai mamalia nan cerdas. Lumba-lumba dapek manolong manusia, bilo lumba-lumba alah talatiah, bahkan lingkaran api pun dapek mereka terobos. Singa laut, spesies primata, paus jo anjiang tamasuak pulo ka dalam binatang nan cerdas. Lumba-lumba nan alah talatiah dapek malakuan babagai atraksi sarato mereka dapek pulo bahituang, tatapi Lumba-lumba nan lia alum dapek malakuan babagai atraksi. Pado maso kini, lumba-lumba jo paus alah langka, mako lumba-lumba jo paus harus dilinduangi. Lumba-lumba jo paus alah mulai dilinduangi di saluruah dunia.

Taksonomi 
 Suborde Odontoceti, toothed whales
 Familia Delphinidae, Lumba-Lumba Samudra
 Genus Delphinus
 Lumba-lumba muncuang panjang, Delphinus capensis
 Lumba-lumba muncuang pendek, Delphinus delphis
 Genus Tursiops
 Lumba-lumba hidung botol, Tursiops truncatus
 Indo-Pacific Bottlenose Dolphin, Tursiops aduncus
 Genus Lissodelphis
 Northern Rightwhale Dolphin, Lissodelphis borealis
 Southern Rightwhale Dolphin, Lissiodelphis peronii
 Genus Sotalia
 Tucuxi, Sotalia fluviatilis
 Genus Sousa
 Indo-Pacific Hump-backed Dolphin, Sousa chinensis
 Lumba-lumba putiah Chino (jenis dari China), Sousa chinensis chinensis
 Lumba-Lumba bongkok Atlantik, Sousa teuszii
 Genus Stenella
 Atlantic Spotted Dolphin, Stenella frontalis
 Clymene Dolphin, Stenella clymene
 Pantropical Spotted Dolphin, Stenella attenuata
 Spinner Dolphin, Stenella longirostris
 Lumba-lumba belang, Stenella coeruleoalba
 Genus Steno
 Rough-Toothed Dolphin, Steno bredanensis
 Genus Cephalorynchus
 Lumba-lumba Chili, Cephalorhynchus eutropia
 Commerson's Dolphin, Cephalorhynchus commersonii
 Heaviside's Dolphin, Cephalorhynchus heavisidii
 Hector's Dolphin, Cephalorhynchus hectori
 Genus Grampus
 Risso's Dolphin, Grampus griseus
 Genus Lagenodelphis
 Fraser's Dolphin, Lagenodelphis hosei
 Genus Lagenorhyncus
 Lumba-Lumba bersisi putih Atlantik, Lagenorhynchus acutus
 Dusky Dolphin, Lagenorhynchus obscurus
 Hourglass Dolphin, Lagenorhynchus cruciger
 Lumba-Lumba bersisi putih Pasifik, Lagenorhynchus obliquidens
 Peale's Dolphin, Lagenorhynchus australis
 Lumba-lumba muncuang putiah, Lagenorhynchus albirostris
 Genus Orcaella
 Australian Snubfin Dolphin, Orcaella heinsohni
 Pesut, Orcaella brevirostris
 Genus Peponocephala
 Melon-headed Whale, Peponocephala electra
 Genus Orcinus
 Paus Pambunuah, Orcinus orca
 Genus Feresa
 Paus Pembunuh Kerdil, Feresa attenuata
 Genus Pseudorca
 Paus Pembunuh palsu, Pseudorca crassidens
 Genus Globicephala
 Long-finned Pilot Whale, Globicephala melas
 Short-finned Pilot Whale, Globicephala macrorhynchus
 Familia Platanistoidea, Lumba-Lumba Sungai
 Genus Inia
 Boto (Lumba-Lumba Sungai Amazon), Inia geoffrensis
 Genus Lipotes
 Lumba-Lumba Sungai Chino (Baiji), Lipotes vexillifer
 Genus Platanista
 Lumba-Lumba Sungai Gangga, Platanista gangetica
 Lumba-Lumba Sungai Indus, Platanista minor
 Genus Pontoporia
 La Plata Dolphin (Franciscana), Pontoporia blainvillei

Anam hewan dalam famili Delphinidae umumnyo disabuik "paus". Mereka kadang-kadang disabuik "blackfish" (ikan hitam):
 Melon-headed Whale, Peponocephala electra
 Paus Pambunuah, Orcinus orca disabuik juo Seguni
 Paus Pambunuah kerdil, Feresa attenuata
 Paus Pambunuah palsu, Psudoorca crassidens
 Long-finned Pilot Whale, Globicephala melas
 Short-finned Pilot Whale, Globicephala macrorhynchus

Sabagai makanan 

Dagiang lumba-lumba dikonsumsi dalam jumlah ketek di babarapo negara, tarutamo Japang jo Peru. Dagiang lumba-lumba cukuik padek jo bawarna merah galok. Lamaknyo takonsentrasi di lapisan antaro dagiang jo kulik. Dagiang lumba-lumba di Japang disajian jo irisan tipih-tipih sarupo sashimi dan dimakan mantah dengan didampingi bawang jo wasabi. Dagiang lumba-lumba dapek juo dimasak jo caro di goreng baluik tapuang atau dirandam ka dalam aia mandidiah basamo saus miso jo sayuran. Dagiang lumba-lumba nan alah dimasak dikatoan mirip jo hati sapi.

Konsumsi dagiang lumba-lumba paralu diparatian jumlahnyo karano dagiang lumba-lumba mangandung merkuri dengan kadar nan cukuik tinggi. Pamarintah Japang salalu mangawasi warga di daerah nan mangkonsumsi dagiang lumba-lumba dalam jumlah gadang. Pamarintah Japang marekomendasian anak-anak jo wanita hamil untuak manghindari konsumsi dagiang lumba-lumba.

Rujuakan

Caliak pulo 
 Lumba-lumba (mitologi) (mitologi)
 Daftar spesies Lumba-lumba
 Wolphin
 John Lilly Panaliti kecerdasan Lumba-lumba

Pranala luar 
  Mewarnai gambar ikan lumba-lumba
  Dolphins help lifeguards from sharks
  Cetacea.org site
  Facts and Information on Dolphins
  Dolphin Pictures 
  Red Sea Spinner Dolphin - Photo gallery
  Tursiops.org: Current Dolphin-related news 
  Wild Dolphin Foundation; Hawaiian Spinner Dolphin pictures, videos, information and conservation 
  PBS NOVA: Dolphins: Close Encounters 
  Common dolphin prey species in the eastern Ionian Sea 
  facts about dolphins 
  OM Place Tabel perbandingan (gambar).

Cetacea
Satwa dilinduangi di Indonesia